મુંબઈઃ એક સમય હતો જ્યારે મેંઢકપ્રસાદ એટલે કે મનિષ વિશ્વકર્મા છેલ્લાં ત્રણ વર્ષથી સામાન્ય જીવવા માટે સ્ટ્રગલ કરી રહ્યો છે. 28 જૂન, 2015ના રોજ જ્યારે મનિષ શૂટિંગ માટે ગોરેગાંવ સ્થિત ફિલ્મસિટીમાં જઈ રહ્યો હતો ત્યારે મિલ્ક કોલોની પાસે તેનો અકસ્માત થયો હતો. ત્યારબાદ મનિષને બ્રેઈન હેમરેજ થયું અને તે કોમામાં જતો રહ્યો હતો. જોકે, હવે તે કોમામાંથી બહાર છે. મનિષની તબિયત હજી પણ એટલી સારી નથી. પરિવારે પોતાની તમામ સંપત્તિ અને લાખોના દેવા સાથે દીકરાની સારવાર કરાવી છે. હવે તે અન્ય લોકો પાસેથી આર્થિક મદદ માંગીને દીકરાનો ઈલાજ કરાવે છે.